પ્રિન્ટેડ બ્લાઉઝ માત્ર પ્લેન સાડી સાથે જ સારાં લાગે એવું નથી, જો સેલ્ફ-ચેક્સ કે સેલ્ફ-પ્રિન્ટવાળી સાડી હોય એટલે કે સાડીમાં કોઈ ટેક્ષ્ચર હોય તો એની સાથે પણ સારાં લાગી શકે. જો તમારી સાડી બેજ હોય અને એમાં થોડી બ્લૅક કલરની પ્રિન્ટ હોય તો મરૂન કલરનું પ્રિન્ટેડ બ્લાઉઝ સારું લાગી શકે અને મરૂન કલરના બ્લાઉઝમાં બેજ કલરની પાઇપિંગ એક કમ્પ્લીટ લુક આપશે. જો તમારી સાડી રાણી કલરની હોય તો એની સાથે બ્રાઇટ, ઑરેન્જ કે પૅરટ ગ્રીન કલરનું બ્લાઉઝ સારું લાગી શકે. બ્લુ કલરની સાડી સાથે વાઇટ કે પિન્ક કલરનું બ્લાઉઝ તો ગ્રે કલરની સાડી સાથે રાણી કે ગ્રીન કલરનું બ્લાઉઝ સારું લાગી શકે. જેટલું કૉન્ટ્રાસ્ટ પહેરશો એટલું સારું લાગશે.